न्यू ईयर पर सैलानियों के मनोरंजन में लिए स्पेशल म्यूजिकल नाइट्स आयोजित करने की तैयारी है। एचपीटीडीसी के होटलों में पर्यटकों को हिमाचली और कश्मीरी व्यंजन परोसने की तैयारी है। निजी होटल संचालकों ने अपने होटलों को न्यू ईयर के लिए विशेष तौर पर सजाना शुरू कर दिया है। रंग बिरंगी लाइट्स से होटलों को दुल्हनों की तरह सजाया संवारा जा रहा है। शहर के रेस्टोरेंट संचालक भी न्यू ईयर के लिए तैयारियों में जुटे हुए हैं। होटल व्यवसायी अश्वनी सूद ने बताया है कि क्रिसमस से शिमला में सैलानियों की आमद में बढ़ोतरी होनी शुरू हो गई है। न्यू ईयर को भी बड़ी संख्या में सैलानियों के पहुंचने की उम्मीद है। पर्यटन व्यवसायी अजीत ठाकुर का कहना है कि न्यू ईयर पर बर्फबारी होने की स्थिति में कारोबार में दुगनी तेजी आने की संभावना है।